hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu en hu hu hu en en sk hu hu en en hu hu en hu es es es hu hu en hu hu hu hu hu hu hu hu hu de en hu hu hu hu en hu en hu en hu en hu en hu hu hu hu hu hu hu hu hu hu hu hu hu hu hu hu ast hu en hu hu en hu en hu en hu en hu en hu hu hu hu hu hu hu
Szeged-környéki bringatúrák: ősszel is! | Hátszél
Üdvözöljük! Jelentkezzen be a fiókjába
A jelszót email-ben küldjük el.
Kerülj tökéletes összhangba a kerékpároddal — ebikesizerrel akciós áron!
Tudj meg mindent az elektromos teherkerékpárok állami támogatásáról: kinek, hogyan, miért…
Elektromos cargo bicikli állami támogatással: 800 teherbringára igényelhető 2022-ben
Biciklis kiegészítők szuper áron – szerezd be még ma!
Kezdőlap Mozdulj meg! Szeged-környéki bringatúrák: ősszel is!
Szeged-környéki bringatúrák: ősszel is!
A BAM mérései szerint több éve Szeged a “legbringásabb” vidéki magyar nagyváros, két és félszer annyian/annyit bringáznak, mint például Debrecenben. Ebikeshop.hu-üzlete és persze egy bringautakat összegyűjtő honlapja is van a Szegednek — így jött a remek ötlet, hogy lepjük meg a síkabb területeken élőket is néhány izgalmas túraajánlóval.
Bivalynéző kör: kb. 35 kilométer
A túra a Nagyszéksós-tóhoz vezet, ahol gyönyörű látvány vár bennünket a helyi bivalyokkal. A szegedi Dugonics térről, végig a Kálvária sugárúton, majd a Szabadkai úton át Szentmihálytelek felé vezet az útvonal. A Kapisztráni úton elhagyva a települést jön Röszke, ahol a Felszabadulás és Dugonyi utcákon hajtunk, majd jön az autópálya felüljárója. Ezután a III. körzet tanyavilága következik, néhány kilométer múlva meg is érkezünk a Bivalyrezervátumhoz és a Bölömbika tanösvényhez. Visszafelé már emlékezetből is visz a lábunk!
Le a Mélypontra: kb. 35 kilométer
Magyarország legmélyebben fekvő pontja Tiszaszigetnél található, az emlékhelyhez vezet ez a túra. Az útvonal a szegedi Belvárosi hídon át vezet Újszegedre, ahol jobbra térünk a töltésre, s tekerünk egészen az újszentiváni főcsatornáig. E mentén Tiszaszigetig jutunk — persze ha nem akarunk, nem kell bemenni a faluba, az első utca előtti dűlőúton lehajtunk. Ez az út egy tóhoz vezet, itt egy kanyar jobbra, majd balra és ott is vagyunk egy kereszteződésben. Ha balra fordulunk, akkor a Határőrizeti emlékhelyet, ha jobbra, akkor kb. 1 kilométer múlva a Mélypont-emlékhelyet tudjuk megnézni. Visszafelé érdemes a Tiszasziget–Újszentiván–Szőreg útvonalon gurulni, Szőregtől pedig a kerékpárúton vissza Szegedre.
Tisza Maraton: kb. 40 kilométer
Ez a túra lényegében a Tisza Maraton MTB-verseny rövidebb távja. Az Árvízi Emlékműtől indul, végig a gáton, megkerülve a téli kikötőt. Itt bemehetünk Gyálarétre a faluba (el is kerülhetjük), Gyálarét után is a gáton megyünk tovább a Tisza és a Lúdvári párhuzamos csatornái között. A gyálai Holt-Tiszát követjük, hiszen tovább már csak a szerb határ van. A földúton legurulunk egészen a gyálai tanyákig, ott is a Szák útig. Ez és ennek a folytatása szintén követi a Holt-Tisza kanyarulatait, elmegyünk Szentmihálytelek mellett egészen Tompa-szigetig. Innen át Gyálarétre, majd fel a gátra, ismét a téli kikötőt vesszük irányba, onnan pedig visszagurulunk Szegedre.
Deszki kör: kb. 20 kilométer
Egyszerű, de nagyszerű kis testmozgás a vasárnapi ebéd után: akár a családdal is: Szegedtől Deszkig van kerékpárút, Deszken, a Ponty utcán végig lehet hajtani a töltésig, ott pedig a töltésen visszagurulhatunk Szegedre.
“Hármas határ tánc”: kb. 50 kilométer
Míg a budapestiek a HHH-ra járnak, addig a HH a délieknek mást jelent: hármas határt. 2018-ban az év településének választott Kübekháza nem maradhat ki a bringázásból! Egy igazi kis ékszerdoboz a Kübecker Manufakturral és a falu központi részével. Szegedről Kübekházára tekerünk, ott táblák szerint elfordulunk a hármas határ felé (ez eddig mintegy 21 kilométeres táv). Innen Klárafalva 13,4 kilométer, ahonnan van visszafelé bicikliút Deszkre (ez egy 15,4 kilométeres szakasz). Ha enni is szeretnénk a kübekházi manufaktúrában, akkor talán a fordított útvonalon érdemes tekerni.
Vásár-hejj!: kb. 55 kilométer
Rém egyszerű útvonal: Szeged-Tápé-Algyői híd, a híd után balra a töltésen (ez eddig kb. 32 kilométer) és már Vásárhelyen is vagyunk. Visszafelé 47-es főút mellett húzódik a kerékpárút, nagyjából 23 kilométer a táv Szegedig.
Sziki-kör: kb. 26 kilométer
Ez is “vizes” túra — persze csak ha úgy akarjuk. Szegedről a bajai út mellett futó bringaúton eltekerünk a Maty-érig (készítünk néhány fotót a sportolókról és persze a növényvilágról), onnan tovább Domaszékre, majd ott a Szegfű és Kamilla utakon a Zöldfás templomig. Innen át Subasára a Sziksósfürdőhöz — vagy ahogy a helyiek emlegetik, a “Szikire” —, majd vissza Szegedre. Egészségünkre!
Válaszd trekking elektromos kerékpárjaink egyikét a túrázáshoz, egyedül a Tisza Maratonos túrára ajánljuk, hogy inkább MTB-vel indulj — de azért ez sem teljesíthetetlen kategória egy komolyabb első telóval rendelkező trekking bicajjal sem! Nincs még saját ebike-od? Az ebikeshop.hu szegedi üzletében egyrészt érdemes körülnézned, másrészt pedig bérelni is tudsz nálunk.
Előző cikkPedelec bicajt állami támogatással! Node, mi is az a pedelec és milyen szabályok vonatkoznak rá?
Következő cikkÁllami támogatás: lépésről lépésre
KAPCSOLÓDÓ CIKKEKTÖBB A SZERZŐTŐL
Sárguló falevelekkel szegélyezett kerékpártúra Svájcban
A világ legnagyobb bringarajza
Tekerj a tó körül!
Így válassz magadnak terepbringát!
Felfedezésre váró kelet-tiroli útvonalak
Bringa-munka-magánélet – így maradj egyensúlyban!
Az ecargo házhoz megy: Jonas megváltoztatja a világot
Sárguló falevelekkel szegélyezett kerékpártúra Svájcban
A kerékpáros biztonság forradalma
A világ legnagyobb bringarajza
Csatlakozz hozzánk a Straván, tekerj és nyerj!
2011 óta foglalkozunk intenzíven pedelec kerékpárokkal. Prémium elektromos bicikliket értékesítő vállalkozásunk Magyarországon jelenleg piacvezető. Nálunk az ebike-ozás nemcsak munka, hanem szenvedély is! :) — Szatzger Ákos
ebike túra nagyobb csapatban1
filmajánló esős tavaszi estékre1
Az ecargo házhoz megy: Jonas megváltoztatja a világot
Sárguló falevelekkel szegélyezett kerékpártúra Svájcban
A kerékpáros biztonság forradalma
A világ legnagyobb bringarajza
© 2020 Ebringa Zrt. - Minden jog fenntartva!